சோழபுரம்

சோழபுரம் (ஆங்கிலம்:Cholapuram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், கும்பகோணம் வட்டத்தில்  இருக்கும் ஒரு பேரூராட்சி ஆகும்.

அமைவிடம்
தஞ்சாவூரிலிருந்து  53 கிமீ தொலைவில் உள்ள   சோழபுரம் பேரூராட்சிக்கு அருகில் திருவிடைமருதூர் 15 கிமீ; திருப்பனந்தாள் 7 கிமீ; தேவனஞ்சேரி 7 கிமீ; கும்பகோணம் 13 கிமீ தொலைவில் உள்ளது.

பேரூராட்சியின் அமைப்பு             
7.07 சகிமீ பரப்பும்,  15  வார்டுகளும், 33  தெருக்களும் கொண்ட இப்பேரூராட்சி  கும்பகோணம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 1632      வீடுகளும், 6803  மக்கள்தொகையும் கொண்டது.

விவசாயம் 
கிராம மக்கள் வருவாய் விவசாயம் சார்ந்து இருக்கிறது.விவசாயத்திற்கு "மண்ணியாறு" மற்றும் மோட்டார் (பம்புசெட்) போன்றவை நீர்ப்பாசனம் வழங்குகிறது.சோழபுரத்தில் நெல்,கோதுமை, பயிறு வகைகள், எள், நிலக்கடலை சவுக்கு மரம், பழங்கள், மிளகாய், வாழை மரம் மற்றும் கரும்பு பயிரிடப்படுகிறது.

கல்வி 
அரசு உயர்நிலை பள்ளி,மார்னிங்ஸ்டார் மெட்ரிகுலேஷன் பள்ளி  கல்வி வழங்குகிறது.

கோவில் 
கைலாசநாதர் கோவில், சாரபேஸ்வரர் கோவில், விநாயகர், அம்மன், முனீஸ்வரன், அய்யனார் கோவில்கள் மிகவும் பிரபலமானது.

போக்குவரத்து 
கும்பகோணம் ரயில் நிலையம் சோழபுரம் மிக அருகில் உள்ள ரயில் நிலையமாகும்.கிராம மற்றும் நகர பகுதி போக்குவரத்துக்கான முக்கிய பேருந்து முனையம் கும்பகோணத்தில் உள்ளது. தஞ்சாவூர் மற்றும் திருச்சியில் நவீன விமான நிலையங்கள் உள்ளது.

ஆதாரங்கள்

வெளி இணைப்புகள்
   சோழபுரம் பேரூராட்சியின் தொடர்பு மையங்கள்

தஞ்சாவூர் மாவட்டத்தில் உள்ள பேரூராட்சிகள்